DCC เผยกำไรไตรมาส 1 โต 20% มาที่ 367 ลบ. รับรายได้ค่าเช่าที่เพิ่ม ต้นทุน-ค่าใช้จ่ายลด
DCC เผยกำไรไตรมาส 1 โต 20% มาที่ 367 ลบ. จากช่วงเดียวกันเมื่อปีก่อนมีกำไร 306 ลบ.รับรายได้ค่าเช่าที่เพิ่ม ต้นทุน-ค่าใช้จ่ายลด
5 พ.ค. 2563

บริษัท ไดนาสตี้เซรามิค จำกัด (มหาชน) หรือ DCC รายงานผลการดำเนินงานงวดไตรมาส 1/63 มีกำไรสุทธิ ดังนี้

โดยผลการดำเนินงานประจำไตรมาสดังกล่าว มีกำไรเพิ่มขึ้น เนื่องจากมีอัตรากำไรขั้นต้นอยู่ที่ 39.5% เพิ่มขึ้นจากปีก่อนที่มีกำไรขั้นต้น 38.7% จากต้นทุนผลิตที่ลดลง ของราคาต้นทุนพลังงาน ซึ่งเป็นปัจจัยหลักของต้นทุนผลิต ปรับลดลง 20%
อีกทั้งรายได้อื่นรวม 16.7 ล้านบาท เพิ่มขึ้น 4.9 ล้านบาท หรือ 41% ส่วนหนึ่งจากรายได้ค่าเช่าที่เพิ่มขึ้น 8 ล้านบาท
นอกจากนี้ ต้นทุนในการจัดจำหน่ายลดลง 13.7 ล้านบาท หรือ 6% ส่วนหนึ่งจากค่าขนส่ง ซึ่งเป็นผลจากราคาเฉลี่ยน้ำมันดีเซลที่ลดลง 4% และการบริหารจัดการค่าส่งเสริมการขายต่างๆ ให้มีประสิทธิภาพมากขึ้น รวมถึงค่าใช้จ่ายบริหารลดลง 10.4 ล้านบาท หรือ 5% เนื่องจากงวดเดียวกันเมื่อปีก่อนมีขาดทุนจากการเลิกใช้สินทรัพย์ไม่มีตัวตนและขาดทุนจากเงินลงทุนในบริษัทร่วม รวม 7.5 ล้านบาท รวมทั้งมีการลดค่าใช้จ่ายอื่นๆตามนโนบายบริหารจัดการให้มีประสิทธิภาพมากขึ้น
ขณะเดียวกัน บริษัทประกาศจ่ายเงินปันผลงวดดำเนินงานวันที่ 1 ม.ค. ถึงวันที่ 31 มี.ค. 2563 วันที่ไม่ได้รับสิทธิปันผล (XD) 20 พ.ค. 2563 วันที่จ่ายปันผล 4 มิ.ย. 2563
โดยคณะกรรมการบริษัทฯ มีมติเป็นเอกฉันท์อนุมัติให้จัดสรรกำไรสุทธิงวด มกราคม-มีนาคม 2563 ตามงบการเงินรวมหลังผ่านการสอบทานจากผู้สอบบัญชีฯ โดยให้จ่ายเป็นเงินสดปันผลระหว่างกาลเป็นวงเงินรวมทั้งสิ้นไม่เกิน 257 ล้านบาท คิดเป็นเงินปันผลที่จ่ายในงวดนี้ ร้อยละ 70 ของกำไรสุทธิสำหรับไตรมาสที่ 1/63 โดยกำหนดอัตราการจ่ายปันผลระหว่างหุ้นละ 0.028 บาท (สำหรับกรณีผู้ถือหุ้นมาใช้สิทธิแปลง Warrant เต็มจำนวน คือ 1,907,758,884 หน่วย รวมเป็นจำนวนหุ้น 9,139,191,541 หุ้น) ถึงหุ้นละ 0.035 บาท (สำหรับกรณีที่ไม่มีผู้ถือหุ้นมาใช้สิทธิแปลง Warrant (DCC-W1) เลยที่ 0 หน่วยจากจำนวนหุ้นที่จดทะเบียนและเรียกชำระแล้ว 7,231,432,657 หุ้น)